# Genís Roca i Verard

Genís Roca i Verard (Girona, 1966) és un expert català en processos de transformació empresarial, desenvolupament de negoci i cultura digital. És President de la Fundació Puntcat des de 2021.

## Trajectòria

És arqueòleg, llicenciat en Història per la Universitat Autònoma de Barcelona, i MBA per ESADE.
Cofundador de la consultora Roca-Salvatella, ha treballat en projectes per internet en els darrers 30 anys.
Va començar la seva carrera com a responsable de microinformàtica a la Universitat Autònoma de Barcelona, als anys 90. Posteriorment es va incorporar a l'equip de gestió de la UOC. Durant la dècada dels 2000 es va especialitzar en consultoria, primer com a director general d'Infonomia i a partir del 2008 amb la seva pròpia empresa, Roca Salvatella.
Forma part de la governança de diverses institucions, entre les quals es troben el RACC, el Museu Picasso, la Fundació Barcelona Music Lab, l'Escola Superior de Disseny, les Escoles Garbí o el Consell de Vint del Consolat de Mar, entre d'altres. Prèviament també ha format part d'òrgans de governança d'entitats com el Grup Enciclopèdia, Mobile World Capital Barcelona, GVC Gaesco. El 2017 presentà una candidatura a la presidència de l'Ateneu Barcelonès. També ha col·laborat amb el Govern de la Generalitat i l'Ajuntament de Barcelona formant part de diversos consells assessors.
A nivell acadèmic, ha col·laborat amb la Universitat Pompeu Fabra com a professor en diversos màsters i com a director acadèmic d'un postgrau en transformació digital. Com a comunicador, col·labora habitualment amb diversos mitjans de comunicació, com RAC1, La Vanguardia o Via Empresa, entre d'altres.
El gener de 2021 va ser escollit president de la Fundació puntCat.

## Publicacions

* 2015 - Big data para directivos (amb Albert Solana) ISBN 978-84-92921-17-1
* 2015 - Las nuevas tecnologías en niños y adolescentes. Guía para educar saludablemente en una sociedad digital (editor). Editorial Hospital de Sant Joan de Deu B –9728-2011
* 2007 - Web 2.0 (Amb Antonio Fumero) M-15478-2007

## Premis i reconeixements

* 2013 i 2014- Escollit un dels 25 espanyols més influents a Internet pel diari El Mundo.
* 2017 - Fou escollit Referent Digital E-Tech 2017 per l'Associació d’Empreses de Noves Tecnologies de Girona.
* 2022 - Fou nomenat Talent Digital 2022 per la Fundació Gresol.

## Referències

* ↑ Garrido, Inma. «Genís Roca: «En internet hemos vivido nuestro Mayo del 68, pero ya está apagándose» - Jot Down Cultural Magazine» (en castellà), 19-02-2014. [Consulta: 21 agost 2024].
* 1 2 CCMA. «Entrevista a Genis Roca, expert en transformació digital - 3Cat». [Consulta: 21 agost 2024].
* ↑ «Genís Roca, nou president de la Fundació .cat». Vilaweb, 01-01-2021. [Consulta: 12 agost 2024].
* ↑ Cicle de conferències sobre prospectiva Futur(s), Ateneu Barcelonès, 2014
* ↑ Saül, Gordillo. Sobirania.cat. Primera. Crea't Edicions, Juny de 2014, p. 213-214. ISBN 978-84-942772-0-7. Arxivat 2015-03-27 a Wayback Machine.
* ↑ «Genís Roca». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
* ↑ «Genís Roca | Patrimoni Cultural. Generalitat de Catalunya». [Consulta: 21 agost 2024].
* ↑ Trullols, Gemma. «Junta Directiva». RACC. [Consulta: 21 agost 2024].
* ↑ «Governança i transparència | Museu Picasso Barcelona». [Consulta: 21 agost 2024].
* ↑ «El Consolat de Mar nomena els nous cònsols del Consell de Vint en plena crisi institucional». Vilaweb, 15-05-2024. [Consulta: 21 agost 2024].
* ↑ Juanico, Núria «Jordi Casassas revalida la presidència al capdavant de l'Ateneu Barcelonès». Ara.cat.
* ↑ Burdeus, Joan. «Genís Roca: “El digital necessita un moviment social que el corregeixi”». Núvol, 12-06-2018. [Consulta: 21 agost 2024].
* ↑ «Genís Roca, nou president de la Fundació .cat». [Consulta: 22 octubre 2023].
* ↑ «Bigdata para directivos» (en castellà). Ediciones Urano. Arxivat de l'original el 2020-10-26. [Consulta: 30 març 2015].
* ↑ Llavina, Xantal «Genís Roca: "La época del estriptís digital ya ha pasado"». El Periódico de Catalunya, 12-01-2014 [Consulta: 15 setembre 2014].
* ↑ Teknautas. «Genís Roca, escogido entre los 25 españoles más influyentes en internet» (en castellà), 11-01-2013. [Consulta: 21 agost 2024].
* ↑ «Genís Roca, premi referent digital E-TECH 2017». Diari de Girona, 17-10-2017. [Consulta: 21 agost 2024].
* ↑ «XV Premis Gaudí Gresol 2022». [Consulta: 21 agost 2024].